Bajram Ajeti

Bajram Ajeti (født 1989) er en norsk-kosovisk fotballspiller som spiller for Hokksund IL.

Ajeti har en fortid i rekruttsystemet til Vålerenga Fotball og har tidligere spilt for Mjøndalen, Birkebeineren, Asker, Sandefjord, Kongsvinger, Hamarkameratene, Moss, Bryne og Lillestrøm.

 Klubbkarriere 
Etter å ha markert seg positivt under 2. divisjon fotball for menn 2013, avdeling 1 for Asker, med 27 seriemål på 23 kamper, ble Ajeti hentet til Sandefjord Fotball av hans tidligere Asker-trener Lars Bohinen. Den 20. februar 2014 ble han idømt en ti måneder lang fengselsstraff for voldshandlinger som inntraff i Drammen sommeren 2013, og som følge av dette ble ansettelsesforholdet mellom Ajeti og Sandefjord avsluttet.NRK.no – Bajram Ajeti ferdig i SF (Av Anette Dotseth Stensholt. Publisert 28. februar 2014, besøkt 10. mai 2015)Budstikka.no – Ajeti kastet ut av Sandefjord  (Av ANB-NTB. Publisert 28. februar 2014, besøkt 10. mai 2015) 

I begynnelsen av mars ble han presentert som ny spiller hos Kongsvinger.Glomdalen.no – Henter voldsdømt toppscorer (Av Henning Danielsen. Publisert 5. mars 2014, besøkt 10. mai 2015) Hos Kongsvinger spilte han 17 seriekamper i 2. divisjon fotball for menn 2014, avdeling 1 før han ble tvunget til å sone dommen som han ble idømt i februar 2014. Den 10. mai 2015 ble Ajati presentert som ny angrepsspiller for Hamarkameratene.H-A.no – Ny spiss klar for HamKam  (Av Rune Steen Hansen. Publisert og besøkt 10. mai 2015)  

I slutten av februar 2016 meldte Ajeti overgang fra Hamarkameratene til Moss Fotballklubb.Mossfk.no – To sterke signeringer på plass  (Av Trond Andersen, Publisert 26. februar 2016, besøkt 28. mars 2016) I sommervinduet 2016 ble Ajeti hentet til Bryne FK etter å ha markert seg med 10 mål på 12 kamper i Moss.MossFK.no – Bajram Ajeti til Bryne FK  (Av Trond Andersen. Publisert 17. august 2016, besøkt 30. august 2016) Etter å ha spilt for Lillestrøm under Eliteserien i fotball for menn 2017 ble Ajeti frigitt fra kontrakten med LSK, hvorpå han umiddelbart signerte under en kontrakt med den svenske klubben Gefle IF på nivå 2.LSK.no – Bajram Ajeti går til Gefle (Publisert 10. august 2017, besøkt 15. august 2017)

 Referanser 

 Eksterne lenker 

 Spillerprofil hos Altomfotball.no 
 Spillerprofil hos Nifs.no

Kategori:Norske fotballspillere
Kategori:Kosoviske fotballspillere
Kategori:Fotballspillere for Mjøndalen IF
Kategori:Fotballspillere for Asker Fotball
Kategori:Fotballspillere for Sandefjord Fotball
Kategori:Fotballspillere for Kongsvinger IL Toppfotball
Kategori:Fotballspillere for HamKam
Kategori:Fotballspillere for Moss FK
Kategori:Fotballspillere for Bryne FK
Kategori:Fotballspillere for Lillestrøm SK
Kategori:Fotballspillere for Gefle IF
Kategori:Fotballspillere for IF Brommapojkarna
Kategori:Norske fotballspillere i Sverige
Kategori:Personer etter føde- eller oppvekststed i Kosovo